星玄|白羊男彭于晏槍戰連場 與古天樂難分敵友爆戲味
2024年04月07日 00:00
東網電視
更多新聞短片
今日係4月7日農曆二月廿九,幸運星係白羊座,幸運指數排第一,事業發展可以更上一層樓。「白羊男」彭于晏(Eddie)早前被網民喺日本野生捕獲,仲話有女仔同佢坐埋同一部車,呢個消息即時登上熱搜。
而Eddie同古天樂、姜皓文繼《危城》後,闊別八年再次合作拍攝新戲《守闕者》,戲中Eddie飾演科技組刑警郭尚研,會接觸較多科學方面嘅戲份,同過去嘅演繹方式都唔一樣,可以話係有大突破,雖然佢被委派協助古天樂,當以為行動結束之際,Eddie卻發現案中有案,並成為被利用的棋子,不但陷入公義與真相之間,與亦正亦邪嘅古天樂更是難分敵友。Eddie近年不斷拍戲挑戰自己,演繹唔同角色,相信事業再上一層樓,絕對難唔到你。
至於今日最旺生肖係蛇,趁財運佳加把勁,付出同收穫成正比。「蛇女」陳瀅(Jeannie)去年底放完大假叉足電,即刻重新投入工作,上個月已經正式開工,拍攝新劇《執法者們》,日日要背20頁對白,仲密密出席各種活動搵真銀,Jeannie你依家努力啲,拍多啲劇集同電影,之後就會有大大嘅收穫。